Wikidata Civitates Foederatae Micronesiae
Res apud Vicidata repertae:Civitates Foederatae Micronesiae: insigneCivitates Foederatae Micronesiae: insigneCivitates Foederatae Micronesiae: vexillumCivitates Foederatae Micronesiae: vexillum
*Terra continens*: Oceania  
*Territoria finitima*: Civitates Foederatae Americae, Palau, Papua Nova Guinea  
*Locus*: 6°55′0″N 158°11′0″E  
*Caput*: Palicrum, Kolonia  
*Nomen officiale*: les États fédérés de Micronésie
**Gestio**

Res publica foederalis  
*Princeps*: David Panuelo  
*Praefectus*: David Panuelo  
*Consilium*: Congress of the Federated States of Micronesia  
Situs interretialis
**Populus**

*Numerus*: 105 544  
*Sermo publicus*: Anglice  
*Zona horaria*: UTC+10, UTC+11  
*Moneta*: dollarium Civitatum Foederatarum
**Commemoratio**

*Paean*: Patriots of Micronesia  

**Sigla**

*ISO* FM, FSM, 583; *IOC* FSM  
*Dominium interretiale*: .fm  
*Praefixum telephonicum*: +691  

**Tabula aut despectus**

Civitates Foederatae Micronesiae: situsCivitates Foederatae Micronesiae: situs
**Civitates Foederatae Micronesiae,** etiam nomine publico (Anglice) **Federated States of Micronesia,** vulgo falsoque tantum **Micronesia,** est insularis civitas sui iuris in Carolinis Insulis Oceani Pacifici occidentalium sita, ad septentrionem Novae Guineae patens. Civitates, quondam Territorii Fiduciarii Insularum Pacifici, Nationum Consociatarum Territorii Fiduciarii sub administratione Civitatum Foederatarum pars, nunc sunt libera res publica cum Civitatibus Foederatis consociata. Anno 1979, constitutionem sanxerunt, et anno 1986 libertatem sub Pacto Liberae Consociationis cum Civitatibus Foederatis consecutae sunt.

Historia
--------

Maiores indigenarum se abhinc annorum circa quattuor milia statuerunt. "Decentralizatum"? in regulis fundatum systema denique "centralizatius"? oeconomicum religiosumque imperium in Yapo conditum factum est.

Nanmadolum, in parvarum artificialium insularum canalium reticulo conexarum serie consistens, pluries Pacifici Venetiae nominatur. Prope insulam Ponapem invenitur, et sollemnis et politica Domus Saudelerianae sedes esse solebat, quae aestimatos 25 000 Ponapeanos homines e circa annum 500 usque ad 1500 coniunxit, conlapso systemate.

Exploratores Europaei, primum Lusi Condimentorum Insulas (in Indonesia) invenientes, et postea Hispani in Carolinas saeculo sexto decimo pervenerunt, ubi Hispani libertatem suam statuerunt. Germaniae anno 1899 venditae, Iaponia anno 1914 captae sunt, antequam Civitates Foederatae Americae eas per secundum bellum mundanum occuparent et sub Nationum Unitarum auspiciis anno 1947 velut Territorii Fiduciarii Insularum Pacifici partem administrarent.

Per secundum bellum mundanum gravis Iaponiae classis navalis pars in Lacuna Trucensi sita est. Februario anni 1944, Operatio Grando (Anglice: *Operation Hailstone*  ; Iaponice: トラック島空襲), praecipuorum navalium belli proeliorum unum, in Truk acta est, ubi multae naves aeronavesque auxiliares destructae sunt.

Die 10 Maii 1979 quattuor Territorii Fiduciarii districtus novam constitutionem ut Foederatae Micronesiae Civitates fierent sancire. Palau, Insulae Marsalienses, et Insulae Mariannae Septentrionales rempublicam se non coniungere elegerunt. Foederatae Micronesiae Civitates Pactum Liberae Consociationis cum Civitatibus Foederatis Americae obsignavere quod Micronesium ortum e tutela in libertatem notans die 3 Novembris 1986 valere coepit. Pactum anno 2004 renovatum est.

Res politicae
-------------

Foederatae Micronesiae Civitates anni 1979 constitutione gubernantur quae primo iura humana providet et gubernativarum? potestatum separationem statuit. Unicameralis Congressus quattuordecim sodales populari suffragio electos habet. Quaterni senatores, unus e quaque civitate: per quattuor annos munus servant; reliqui decem senatores unius sodalis districtus in populo fundata repraesentant et eorum munus biennium durat. Praeses et praeses vicarius a Congressu inter quattuor senatores in quaque civitate fundatos eliguntur ut per quattuor annos ramum exsecutivum praesideat; quorum congressus sedilia cum specialia comitia implentur. Praeses et praeses vicarius a designatorum ministrorum consilio adiuvantur. Non sunt formales factiones politicae.

Partes administrativae
----------------------

Quattuor foederationis civitatis sunt:

| Vexillum | Civitas Latine | Civitas Anglice | Caput (Latine) | Caput (Anglice) | Area terrestris | Incolae | Incolaria spissitudo |
| --- | --- | --- | --- | --- | --- | --- | --- |
| Flag of Chuuk | Trucum | *Chuuk* | Veno | *Weno* | 127 km² | 53 595 | 420 per km² |
| Flag of Kosrae | Cosrae | *Kosrae* | Tofolum | *Tofol* | 110 km² | 7 686 | 70 per km² |
|  | Ponape | *Pohnpei* | Colonia | *Kolonia* | 346 km² | 34 486 | 100 per km² |
| Flag of Yap | Yapum | *Yap* | Colonia | *Colonia* | 118 km² | 11 241 | 95 per km² |

Haec civitates in communia subdividuntur.

Geographia
----------

Foederatarum Micronesiae Civitatum tabula
Coloniae urbis conspectus e Sochesiano Iugo (Anglice: *Sokehs Ridge*) in Ponape.
Foederatae Micronesiae Civitates in 607 insulis 1800 milia passuum (2900 chiliometrorum per Insularum Carolinarum archipelagus Philippinarum oriente latis consistunt. Quattuor constituentes insularum circuli sunt Yapum, Truk, Ponape, Kosrae. Singula quarum civitas singula stella nationali in vexillo repraesentatur. Caput est Palikir, in Ponape.

Habitantibus septem publicis linguis uti licet: Anglica, Ulithiana, Voleaiana, Yapana, Ponapeana, Kosraeana, Trukana. Insulani aliis linguis utuntur, quae sunt Pingelapensis, Gnaticensis, Satavalensis, Capingamarangina, Nuquorensis, lingua Puluvatensis, Mortloccensis, Mocilensis.

Oeconomia
---------

Oeconomica Foederatarum Micronesiae Civitatum vita praecipue in agricultura piscatuque consistit. Insulae pauca habent mineralium pretiosorum deposita, superioris gradus phosphato excepto. Cum longa linea thunnorum piscatus quoque cum adventiciis navibus e Taivania et Sina decennio 200 gubernatis est. Industriae periegeticae potential? est, sed loci longinquitas et adaequatarum installationum carentia ab evolutione sua impediunt. Fiscale ex Civitatibus Foederatis auxilium primus reditus fons est, cum Civitatum Foederatarum pignore ad sumendum 1.3 biliones dollariorum insulis inter annos 1986 et 2001. Geographica segregatio et pauperiter evoluta infrastructura praecipuos obices incrementi longi temporis sunt.

Civitas dollarium CFA ut propria moneta utitur.

Demographia
-----------

Foederatarum Micronesiae Civitatum autochthones incolae, qui praecipue Micronesii sunt, in variis ethnolinguisticis circulis consistunt. Fere omnes sunt homines Pacifici et Asii: Trucenses 48.8%, Ponapeani 24.2%, Cosraeani 6.2%, Yapenses 5.2%, insulani extra Yapum 4.5%, Asii 1.8%, Polynesii 1.5%, alii 6.4% et ignoti 1.4%. Multi Micronesii Iaponicae originis aliquod habere sciuntur qui inter Iaponicos colonos et Micronesios matrimoniorum resultatio per Iaponicam colonialem periodon sunt.

Crescens Americanorum, Australianorum, Europaeorum Sinorum, et Philippinorum incolarum numerus est. Lingua Anglica gubernationis, et secundariae et tertiariae educationis communis lingua facta est. Extra principales capitales quattuor Foederatarum Micronesiae Civitatum urbes, propriis linguis ante omnia homines utuntur. Incolarium incrementum magnum cum amplius 3% anniversarie manet, aliquantum orbis terrarum emigrationis compensatum.

Ponape ob extremae achromatopsiae speciei Pingelapice: *maskun* nominatae praevalentiam clarum est.

Cultura
-------

Cetolithos?, specimen nummorum saxosorum Yapensium circa octo pedes (2.4 metra) altum, in vico Gachparico stat.
Quattuor civitates singulae singulas culturae memorias habent, sed cultura et oeconomia etiam vincula communia saeculis abhinc sunt. Exempli gratia, similitudines morum sicut familiae tribusque extensarum magni momenti esse in omnibus insulis inveni possunt.

Yapum ob suos "nummos saxosos" (cetolithous?), magnos de more e calcita discos cum longa usque ad decem pedes (quattuor metra diametro, foramine in medio patente, clara est. Insulani, monetarum domini conscii, non necessarie eas movent mutato domino. Sunt quinque genera praecipua: membum, gavum, rayum, yarum, rengum (Yapane: *mmbul, gaw, ray, yar, reng*), quorum ultimum diametrum solum unum pedem (0.3 metra) longum habet; quorum valor tum in magnitudine tum in historia fundatur; quorum multa de aliis insulis tam longinquis quam Nova Guinea empta sunt, sed pleraque ex antiquis temporibus ex Palau venerunt. Circiter quorum 6500 circa insulam sparsa sunt.

Defensionis pactiones
---------------------

Foederatae Micronesiae Civitates sunt liberae et se gubernans civitas in libera consociatione cum Civitatibus Foederatis quae eius defensionis totum responsales. Divisio Maritimae Vigilantiae paramilitare Maritimum Cornu et parvam Maritimae Biocolytiae unitatem operatur.

Pactum Liberae Consociationis Foederatarum Micronesiae Civitatum cives se Civitatum Foederatarum exercitui iungere sine permanentis residentiae aut civitatis iure obtento permittit.

Notae
-----

1. ↑  Sicut nomen speciei *Leucothoe Micronesiae.*

Civitates et territoria Oceaniae

|  |  |
| --- | --- |
| Civitates | Australia · †Iaponia · †Indonesia · Viti · Insulae Marsalienses · Insulae Palauenses · Insulae Salomonis · Samoa (Samoa Occidentalis) · Kiribati · Foederatae Micronesiae Civitates · Nauru · Nova Zelandia · Papua Nova Guinea · †Philippinae · †Timoria Orientalis · Tonga · Tuvalu · Vanuatu†Etiam membrum Asiae est. |
| Territoria obnoxia | Insulae Aleutiae · Insula Baker · Insula Christi Natalis · Guama · Havaii · Insula Howland · Insulae Mariannae Septentrionales · Insula Norfolk · Nova Caledonia · Polynesia Francogallica · Rapanui (Insula Paschalis) · Samoa Americana · Tokelau · Uvea et Futuna · Insula Wake |

*Opus geopoliticum • Nationes mundi • Oceania • Oceanus Pacificus**Capsae cognatae:* Africa • America • Asia • Europa

Civitates foederatae Micronesiae : politica

Praesides civitatum foederatarum Micronesiae

|  |  |
| --- | --- |
|  |  |
| Tosiwo Nakayama 1979 • Ioannes Haglelgam 1987 • Bailey Olter 1991 • Iacobus Nena 1996/1997 • Leo Falcam 1999 • Iosephus Urusemal 2003 • Emmanuel Mori 2007 • Petrus Christian 2015 • David Panuelo 2019
*Opus geopoliticum • Duces civitatum Australianarum et Pacificarum hodiernarum* |
|  |